వరరామచంద్రపురం మండలం

వరరామచంద్రపురం మండలం, ఆంధ్రప్రదేశ్ రాష్ట్రం లోని అల్లూరి సీతారామరాజు జిల్లాకు చెందిన ఒక మండలం.

రాష్ట్ర పునర్విభజన చట్టం ప్రకారం పోలవరం ముంపు మండలాలతో పాటు గ్రామాలను, తెలంగాణ నుంచి ఆంధ్రప్రదేశ్‌లో విలీనం చేస్తూ కేంద్ర ప్రభుత్వం ఖమ్మం జిల్లాలోని పోలవరం ముంపు మండలాలను ఉభయ గోదావరి జిల్లాల్లోకి కలుపుతున్నట్లు ప్రకటించింది. రాష్ట్ర విభజన నేపథ్యంలో పోలవరం ప్రాజెక్టు వల్ల ముంపునకు గురయ్యే ప్రాంతాలను ఏపీలోకి బదలాయించేందుకు పునర్విభజన చట్టంలోని సెక్షన్- 3లో పేర్కొన్నారు. అందుకనుగుణంగా ఖమ్మం జిల్లా పరిధిలోని కుక్కనూరు, వేలేరుపాడు, కూనవరం, చింతూరు, వరరామచంద్రపురం, మండలాలతోపాటు భద్రాచలం పట్టణం మినహా భద్రాచలం మండలంలోని అన్ని గ్రామాలు, బూర్గంపాడు మండలం లోని ఆరు గ్రామాలను ఆంధ్రప్రదేశ్‌లో విలీనం చేసారు. ఆంధ్రప్రదేశ్ జిల్లాల ఆవిర్భావ చట్టం ప్రకారం ఆయా గ్రామాలను రాష్ట్రంలో కలుపుకుంటున్నట్లు తగిన ప్రతిపాదనలతో కూడిన ప్రకటనను జూలై 31న అధికారిక గెజిట్‌లో ప్రచురించారు.

భౌగోళికం 
వరరామచంద్రపురం మండలానికి తూర్పున పోలవరం మండలం, రంప చోడవరం మండలం సరిహద్దులుగా ఉన్నాయి. పశ్చిమ సరిహద్దుగా కూనవరం మండలం, ఉత్తర సరిహద్దుగా చింతూరు మండలం, దక్షిణ సరిహద్దుగా వేలేరుపాడు మండలం ఉన్నాయి. గోదావరికి ఉప నది శబరి చింతూరు మండలం మీదుగా ప్రవహించి వరరామచంద్రపురం మండల పరిధిలో ప్రవహిస్తున్న గోదావరి నదిలో కలుస్తుంది. ఈ మండలం అత్యదిక అటవీ ప్రాంతంతో ఉంటుంది. టేకు చెట్లుతో వన్య ప్రాణులను కలిగి ఉంది. తూర్పు కనుమలు ఈ మండలంలో పోచవరం, కొల్లూరు సమీప గ్రామాలలో విస్తరించి ఉన్నాయి.

గణాంకాలు
2011 భారత జనాభా గణాంకాల ప్రకారం మండల జనాభా మొత్తం 25,597. అందులో పురుషులు 12,171 - స్త్రీలు 13,426 మంది ఉన్నారు.

మండలం లోని గ్రామాలు

రెవిన్యూ గ్రామాలు 
 ప్రత్తిపాక
 రావిగూడెం
 వెంకన్నగూడెం
 కొప్పల్లి
 సోములగూడెం
 రామవరం
 చొప్పల్లి
 ములకనపల్లి
 కొత్తపేట
 గొల్లగూడెం
 వీరప్పనికుంట
 తెల్లంవారి గూడెం
 గుల్లేటివాడ
 కుందులూరు
 జల్లివారి గూడెం
 కుంజవారి గూడెం
 కన్నంపేట
 కొక్కెరగూడెం
 టేకులూరు
 వెంకంపాలెం
 చిన్నమట్టపల్లి
 కన్నయ్యగూడెం
 గుండుగూడెం
 గుర్రంపేట
 ఉమ్మడివరం
 నూతిగూడెం
 పెద్దమట్టపల్లి
 తమ్మయ్యపేట
 పులుసుమామిడి
 బూరుగువాడ
 అన్నవరం
 వడ్డెగూడెం
 సుద్దగూడెం
 రేఖపల్లి
 తోటపల్లి
 రాజుపేట
 సీతంపేట
 శ్రీరామగిరి
 చొక్కనపల్లి
 కోటూరు
 కల్తునూరు
 జీడిగుప్ప
 కొట్టారుగొమ్ము
 ఇసునూరు
 ముల్కపల్లి
 భీమవరం
 దారపల్లి
 మారెడుపూడి
 ఇప్పూరు
 వెంకట నరసింహపురం
 పోచవరం
 తమ్మిలేరు
 కొండేపూడి
 కొల్లూరు

మూలాలు

వెలుపలి లంకెలు